**Naziv dokumenta:**

Program za mlade Grada Labina: prepoznavanje i rangiranje ključnih problema u zajednici

**Područje djelovanja za mlade/ alati za djelovanje:**

Sudjelovanje mladih, volontiranje, društvena pokretljivost, nova uloga mladih ili kako uključiti mlade?

**Svrha dokumenta:**

Prepoznati i rangirati ključne probleme u području, priprema za rad u radnim skupinama.

**Opći cilj unaprjeđenja alata za sudjelovanje, volontiranje, društvene pokretljivosti i nove uloge mladih:** Poboljšanje pristupa i punog sudjelovanja mladih u društvu, promicanje međusobne solidarnosti između društva i mladih

**Ciljevi za mlade:**

1. **Sudjelovanje** – osigurati puno sudjelovanje mladih u društvu, povećavajući sudjelovanje mladih u civilnom životu lokalnih zajednica te predstavničkoj demokraciji, podržavajući organizacije koje se bave mladima kao i različite oblike učenja sudjelovanja, potičući sudjelovanje mladih koji nisu članovi organizacija mladih, pružajući usluge davanja kvalitetnih informacija (primjerenih mladima).
2. **Volontiranje** – podržati volontiranje mladih razvijajući više mogućnosti za mlade ljude, čineći volontiranje lakšim, uklanjajući prepreke, dižući svijest o vrijednosti volontiranja, prepoznajući volontiranje kao važan oblik neformalnog obrazovanja i pojačavajući prekograničnu (preko regionalnu i nacionalnu) društvenu pokretljivost mladih.
3. **Društvena pokretljivost mladih (mobilnost**) – mobilizirati mlade u globalnom oblikovanju politike na svim razinama (lokalnoj, nacionalnoj i međunarodnoj), koristeći postojeće mreže mladih i alate (strukturirani dijalog).
4. **Nova uloga mladih** – rad s mladima treba podržavati, prepoznati ga te zbog njegovog gospodarskog i društvenog doprinosa – profesionalizirati!

**Izazovi:**

Sve veći raskorak između mladih i institucija, i dalje treba poticati i omogućiti mladima sudjelovanje u svim procesima odlučivanja, kreatori politike trebaju prilagoditi način govora da ih mladi mogu razumjeti, omogućiti edukaciju mladima o mogućnostima sudjelovanja u civilnom i političkom životu u zajednici. Volontiranje je za mlade (i sve druge, a posebno za mlade) sredstvo osobnog razvoja, učenja mobilnosti, konkurentnosti, društvene kohezije i građanstva, izazov je omogućiti mladima stjecanje iskustva kroz volontiranje. Sudjelovanje mladih u dijeljenju vrijednosti Europske unije, ali i cijeloga društva doprinositi njihovoj solidarnosti. Rad s mladima je izvanškolsko obrazovanje koji vode profesionalci i volonteri, taj rad treba profesionalizirati kao bi ga vodile osobe koje imaju kompetencije (za koje se usavršavaju) za rad s mladima, koje će biti u stanju pružiti potporu mladima da sudjeluju u svim sferama društva.

**Ključni dionici:**

1. **Organizacije koje organiziraju i provode “formalno volontiranje”**: organizirano, plansko i dobrovoljno volontiranje u organizacijama civilnog društva, npr. udrugama i drugim organizacijama koje temelje svoj rad na volonterskim aktivnostima i neprofitnoj osnovi, u svim djelatnostima, u volonterskim centrima i sl.; organizirano i plansko dobrovoljno volontiranje u javnim ustanovama i organizacijama (u svim društvenim institucijama), npr. bolnicama, školama i sl.; organizirano i plansko, dobrovoljno volontiranje u vjerskim i političkim organizacijama; organizirano i plansko, dobrovoljno volontiranje u ekonomskim/gospodarskim profitnim organizacijama, u cilju unaprjeđenja kvalitete života zaposlenika, uvjeta rada u tvrtki i/ili doprinosa zajednici (socijalno odgovorne tvrtke i zaposlenici); programi razmjene volontera na lokalnom, regionalnom, državnom i međunarodnom nivou;
2. **Individualno ili grupno “neformalno volontiranje” (inicijative mladih)** – svakodnevno i neorganizirano volontiranje, npr. dobrosusjedska pomoć, pomoć starijima, pomoć djeci, vršnjačka pomoć i sl.;
3. **Druge organizacije koje daju podršku i verificiraju volonterske aktivnosti**, poput državnih, međunarodnih nagrada za volonterski doprinos, nagrada i pohvala koje dodjeljuju jedinice lokalne/ regionalne samouprave i sl., centri/klubovi za mlade…
4. **Organizirani podmladci političkih stranaka; organizirani predstavnici mladih pri obrazovnim ustanovama – vijeća učenika, studentski zborovi, inicijative mladih, savjeti mladih**
5. **Organizacije civilnog društva koje se bave mladima** - udruge mladih, udruge za mlade i sl., kao mreže/savezi/partnerstva takvih organizacija (mreže mladih), regionalni info-centri za mlade, Zajednica regionalnih info centara i sl.

**Kako?**

1. **Međusektorskom suradnjom kontinuiranim dijalogom**;
2. **Aktivnim uključivanjem mladih u donošenje odluka na svim razinama**,npr. konzultacijama s mladima o svim odlukama, uključivanjem mladih u povjerenstva za donošenje političkih odluka, programima i aktivnostima “mladih za mlade” (centri za mlade), uključivanjem mladih u sve aktivnosti u zajednici, a posebno one koje se financiraju iz javnih prihoda
3. **Razvijanje standarda kvalitete informiranja, sudjelovanja i savjetovanja mladih, prepoznavanje doprinosa organizacija koje se bave mladima i strukturiranim dijalogom...**
4. **Poticanjem prepoznavanja vještina putem *Europassa* i *Youthpassa*, povećanjem volontiranja u zajednici.**

**Vidljivi problemi/ mogućnosti:**

|  |  |  |
| --- | --- | --- |
| **Problemi/prednosti** | **Mogućnosti** | **Ključni dionici** |
| 1. aktivan Savjet mladih i Gradsko vijeće mladih, no mladi u zajednici nisu adekvatno informirani i uključeni (mali broj uključenih, nema vertikalne i horizontalne prohodnosti) – konkretne i vrijedne aktivnosti, no mladi ne prepoznaju rad (predrasude prema mladima koji sudjeluju u procesima odlučivanja, neinformiranost i sl.)
2. mladi u okviru rada ovih tijela su uključeni u donošenje političkih odluka (konkretna pitanja i prijedlozi), predstavnici mladih i organizacija mladih su članovi nekih tijela (npr. Vijeća za komunalnu prevenciju), no nema neposredne mogućnosti utjecaja na rad tijela koja odlučuju o programima i aktivnostima za mlade
3. nepovezanost organizacija mladih i za mlade (samo 1 udruga mladih, ali više za mlade i onih koje imaju potencijal za rad sa i za mlade)
4. Y*outhpass* i *Europass* nisu prepoznati, nisu prepoznate i vrednovane vrijednosti volonterskog rada, iako postoji “Volonterski centar“
5. nedovoljno korištenje EU fondova i programa za programe volontiranja i mobilnosti, kao i drugih programa za mlade - samo jedna udruga mladih aktivna na programima mobilnosti, ostale imaju potencijala za rad za mlade, no ne koriste potencijale
 | * snažnije informiranje i uključivanje svih ključnih dionika; jačati i *top - down* i *bottom - up* komunikaciju između Savjeta mladih i udruga mladih i mladih u zajednici
* brošure i medijske kampanje za promociju sudjelovanja mladih u svim sferama života, a posebno u političkom odlučivanju – primjerenije informiranje mladih, približavanje mladih u zajednici i predstavnika koji su uključeni – jačanje legitimiteta

- uključivanje mladih u sve faze (procese i tijela) prilikom donošenja, praćenja i evaluacije političkih odluka, posebno onih koje se odnose na mlade, a u okviru rada savjeta mladih poticanje organizacija mladih i za mlade te inicijativa mladih na aktivnije sudjelovanje (prijave projekata, savjetovanje u suradnji s Regionalnim Info centrom za mlade i sl. )- educiranje članova Savjeta mladih, organizacija mladih i za mlade o ulozi koju imaju, alatima i metodama zagovaranja interesa mladih i dr.  - educiranje organizacija civilnog društva o vrijednosti volonterskog rada, planiranju rada s volonterima, izdavanju potvrda o stečenim kompetencijama i sl. kako bi uključili što više mladih u volontiranje i vrednovali volonterski rad- jačati svijest o važnosti stjecanja 8 ključnih kompetencija kroz neformalno i informalno učenje)- koristiti postojeće resurse - *Centar za mlade (Alfa Albona),*  Klub 21 i druge kao platformu za povezivanje i društveno uključivanje mladih, a posebno mladih s manje mogućnosti, kroz volonterske programe i slično – jačati povezivanje u umrežavanje na projektima i programima sve dionike koji uključuju mlade (sportske, kulturne i druge) - uključiti mlade u izradu programa rada centra; zaposliti *youthworkera* (postoji dobra kadrovska infrastruktura)*-* povezati postojeće resurse organizacija civilnog društva za unaprjeđenje položaja mladih | 1., 2., 3., 4., 5. |

|  |  |  |
| --- | --- | --- |
| **Što?** Konkretni problemi području –**unaprjeđenju i korištenju alata za sudjelovanje, volontiranje, društvene pokretljivosti i nove uloge mladih,** istaknite probleme iz Vaše perspektive: | **Kako?** **Mogućnosti?** Vaši prijedlozi za rješavanje problema:  | **Tko? Dionici – tko mora biti uključen?** 3. |
| U unaprjeđenju ovog područja mogu sudjelovati svi dionici, dijalogom i suradnjom, zajedničkim programima i aktivnostima koji stvaraju Više mogućnosti za mlade i promiču međusobnu solidarnost između društva i mladih. Vi predstavljate osobu/organizaciju? (Kontakt: ime i prezime, telefon, e-mail adresa)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |